als_Latn dik_Latn sna_Latn
VENDIM
Nr. 526, datë 20.7.2016
PËR NJË NDRYSHIM DHE DISA SHTESA NË VENDIMIN NR. 23, DATË 20.1.2016, TË KËSHILLIT TË MINISTRAVE, “PËR PËRCAKTIMIN E NUMRIT TË PUNONJËSVE ME KONTRATË TË PËRKOHSHME PËR VITIN 2016 NË NJËSITË E QEVERISJES QENDRORE’”, TË NDRYSHUAR
Në mbështetje të nenit 100 të Kushtetutës, të pikës 2, të nenit 18, të ligjit nr. 7961, datë 12.7.1995, “Kodi i Punës i Republikës së
Shqipërisë”, të ndryshuar, dhe të nenit 11, të ligjit nr. 147/2015, “Për buxhetin e vitit 2016”, me propozimin e ministrit të Financave, Këshilli i Ministrave
VENDOSI:
Në vendimin nr. 23, datë 20.1.2016, të Këshillit të Ministrave, të ndryshuar, bëhen ndryshimi dhe shtesat, si më poshtë vijon:
1. Në pikën 1, numri i punonjësve dhe i praktikantëve me kontratë të përkohshme ndryshohet dhe bëhet “... 2 196 veta ...”.
2. Në lidhjen nr. 1, të përmendur në pikën 1, të vendimit, në ndarjet “Gr.4 Ministria e Zhvillimit Ekonomik, Turizmit, Tregtisë dhe
Sipërmarrjes”, “Gr.10 Ministria e Financave” dhe “Gr.25 Ministria e Mirëqenies Sociale dhe Rinisë”, shtohen nënndarjet sipas tabelës nr. 1, bashkëlidhur këtij vendimi dhe pjesë përbërëse e tij.
3. Efektet financiare, që rrjedhin nga zbatimi i këtij vendimi, fillojnë pas hyrjes në fuqi të tij dhe përballohen nga buxheti i miratuar për institucionet e përmendura në këtë vendim.
Ky vendim hyn në fuqi menjëherë dhe botohet në Fletoren Zyrtare.
ZËVENDËSKRYEMINISTRI
Niko Peleshi
als_Latn lit_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn grn_Latn